**NOLIKUMS PAR KURSA DARBU IZSTRĀDĀŠANU UN AIZSTĀVĒŠANU BALTIJAS STARPTAUTISKĀ AKADĒMIJĀ**

**Kursa darbs** ir nozīmīga studiju apguves forma profesionālajās programmās. **Kursa darbs** ir zinātnisks pētījums, tāpēc tiem jāatbilst zinātniskā darba pamatprasībām.

Atbilstoši studiju programmas plānam, studējošais studiju laikā patstāvīgi izstrādā **divus** vai **trīs kursa darbus 2., 4. un 6. semestros.** Kursa darbs apliecina studējošā pētniecisko iemaņu izkopšanu un studiju kursa mācību vielas padziļinātu apguvi atbilstoši katra semestra programmai.

**Kursa darba uzdevumi:**

* sistematizēt, nostiprināt un paplašināt studējošā teorētiskās zināšanas un prasmi tās pielietot praktisko uzdevumu risināšanā;
* veicināt rakstiskā zinātniskā darba iemaņu un konkrētās tēmas (problēmas) pētīšanas metodikas apgūšanu (avotu un literatūras atlasi, analīzi, kritisku izvērtēšanu, materiāla sintēzi u.tml.);
* veicināt patstāvīgo darbu un pievērsties pašizglītībai;
* palīdzēt izkopt iemaņas juridisko zinātņu popularizācijā (uzstāties auditorijas priekšā, argumentēti un loģiski aizstāvēt un pamatot savu viedokli gan mutiski, gan rakstiski u.tml.).

**Termini angļu valodā**

Kursa darbs - Course paper

Satura rādītājs - Table of Contents

Ievads – Introduction

Anotācija - Abstract

Saīsinājumu un nosacīto apzīmējumu saraksts - List of abbreviations and conventional symbols

Secinājumi - Conclusions

Priekšlikumi – Recommendations

Izmantotas literatūras un informācijas avotu saraksts - References

Nobeigums – Concluding Remarks

Pielikums – Appendix

Zinātniskais vadītājs - Scientific Supervisor

**1. VISPĀRĪGIE NOTEIKUMI**

1.1. Nolikums par kursa darbu izstrādāšanu un aizstāvēšanu (turpmāk tekstā - Nolikums) Baltijas Starptautiskā akadēmijā (turpmāk tekstā - BSA) reglamentē vienotus principus un prasības kursa darbu izstrādāšanai, noformēšanai un aizstāvēšanai BSA studiju programmās. Studiju programmu padome vai fakultātes Padome drīkst noteikt prasības kursa darbiem tikai tajos jautājumos, kas nav paredzēti šajā Nolikumā.

1.2. Nolikums ir saistošs BSA studējošajiem, kuri izstrādā un aizstāv kursa darbus, un akadēmiskajam personālam, kuri vada kursa darbus, kā arī tiem, kuri piedalās kursa darbu aizstāvēšanas komisijās.

1.3. Kursa darbi jāraksta valsts valodā vai viena no valodām, kurā tiek īstenota konkrētā studiju programma.

1.4. Par kursa darba kvalitāti, izmantoto datu precizitāti, veikto aprēķinu pareizību, izdarīto secinājumu un izstrādāto priekšlikumu kvalitāti, kā arī darba izpildes, iesniegšanas termiņu ievērošanu un savlaicīgu darba aizstāvēšanu ir atbildīgs studējošais – kursa darba autors.

**2. KURSA DARBA TEMATA IZVĒLE UN IZSTRĀDES POSMI**

2.1. **Kursa** **darbu** studējošais izstrādā par aktuālu tematu, kuru ierosina pats vai izvēlas no apstiprināta kursa darbu tematu saraksta, ko piedāvā BSA studiju programmu docētāji. Tematu izvēli koordinē studiju programmas direktors. Studējošajam ir iespēja piedāvāt arī savu aktuālu kursa darba tematu, pamatojoties uz savām zināšanām un profesionālajām iemaņām un/vai konkrētas organizācijas interesēm, kā arī norādīt potenciālo darba vadītāju.

2.2. BSA studējošais noteiktajos termiņos, iesniedz studiju programmas direktoram adresētu iesniegumu (sk. 1.a. pielikumu) par darba temata izvēli, kas saskaņots ar potenciālo zinatniskā darba vadītāju. Darba vadītājs ar savu parakstu apliecina, ka piekrīt vadīt studējošā darbu.

2.3. **Kursa darba** izstrāde notiek saskaņā ar darba izstrādes kalendāro plānu (sk. 1.b. pielikumu), ko studējošais izstrādā kopīgi ar kursa darba vadītāju. Katra studējošā kursa darba faktisko izpildes gaitu pārrauga darba vadītājs. Kursa darba tematu apstiprina un kursa darba izstrādes kalendāro plānu saskaņo ar studējošo. Kursa darba izstrādes kalendārais plāns, ko parakstījis gan studējošais, gan darba zinātniskais vadītājs ir saistošs gan studējošam, gan vadītājam.

2.4. Ja studējošais kādu apstākļu dēļ nespēj kalendāro plānu pildīt, par to ir savlaicīgi jāinformē darba zinātniskais vadītājs. Ja studējošā un zinātniskā vadītāja savstarpēja sadarbība neiespējama, jāgriežas rakstveidā pie filiāles direktora.

2.5. **Kursa darba** tematu un darba vadītāju, pamatojoties uz studējošā rakstisku iesniegumu, akceptē studiju programmas vai fakutātes Padomes sēdē, ņemot vērā pasniedzēju slodzi un studējošo vēlmes (iespēju robežās).

2.6. Kursa darba temats ir jāformulē divās vai trijās valodās atkarībā no programmas realizācijas valodas.

2.7. Ja darba tematu neapstiprina, studiju programmas direktors sniedz studējošam argumentētu atbildi, nosakot termiņu jauna temata iesniegšanai. Studējošais, konsultējoties ar programmas direktoru vai potenciālo kursa darba vadītāju, viena nedēļa laikā iesniedz atkārtoti iesniegumu par kursa darba temata apstiprināšanu. Izmaiņas un precizējumi kursa darba tematā saskaņojami ar darba vadītāju un programmas direktoru. Ja izmaiņas un precizējumi netiek saskaņoti, tad kursa darbs var netikt pieņemts aizstāvēšanai.

2.8. Pastāv iespēja precizēt vai koriģēt kursa darba temata formulējuma gala variantu, iesniedzot atbilstošas formas iesniegumu programmas direktoram. Kursa darba temata gala formulējumu var precizēt ne vēlāk kā 3 nedēļas pirms aizstāvēšanas datuma.

2.9. Par **kursa** **darba** vadītāju var būt BSA docētājs vai citas organizācijas darbinieks ar doktora zinātnisko grādu, vai vismaz ar maģistra grādu, vai praktisks darbinieks ar augstāko profesionālo kvalifikāciju un darba pieredzi atbilstošajā jomā.

Kursa darba vadītāja funkcijas:

* iepazīstināt studējošo ar prasībām, izvirzītām pētnieciskā darba saturam un noformējumam,
* vadībai ieplānoto stundu (konsultāciju grafika) ietvaros konsultēt studējošo jautājumos, kuri viņam radās pētījuma procesā,
* pārbaudīt (**ne rediģēt!**) darba satura un noformējuma atbilstību BSA prasībām,
* norādīt studējošam darba trūkumus un kļūdas, ja tādas ir,
* izlemt jautājumu par rekomendēšanu aizstāvēšanai.

Kursa darba vadītājam nav pienākuma konsultēt studējošo ārpus noslogojumā ieplānotajām konsultācijām. Distantā konsultēšana (pa e-pastu) tiek veikta tikai izņēmuma gadījumos un tikai ar studējošiem, kuri mācās pēc apstiprināta individuālā grafika, to saskaņojot ar kursa darba vadītāju. Tālmācības studijās studējošiem konsultēšana tiek veikta, izmantojot elektroniskās komunikācijas līdzekļus (Skype, Skype for Business vai Big BlueButton).

2.10. Kursa darba vadītāja pienākumi ir:

* palīdzēt formulēt pētījuma tematu un izvēlēties pētniecības un analīzes metodes;
* sniegt palīdzību, veidojot darba struktūru;
* izskatīt atsevišķas darba daļas un visu darbu kopumā, norādīt uz kļūdām, nepilnībām, nepieciešamajām izmaiņām un papildinājumiem;
* pārbaudīt darba atbilstību šī Nolikuma prasībām;
* izskatīt studējošā aizstāvēšanas prezentāciju, norādīt uz nepieciešamajām izmaiņām un papildinājumiem;
* izlasīt un ar parakstu uz titullapas apliecināt pilnībā izstrādātu darbu.

Kursa darba vadītājs var nepielaist studējošo aizstāvēt kursa darbu neparakstot studiju darba titullapu, ja darbs neatbilst nolikuma prasībām;

2.11. Kursa darbam jāatbilst **šādām prasībām**:

* jābūt zinātniski korektam un metodiski pārdomātam pētījumam par izvēlēto tematu, kurā ir analizētas dažādu autoru atziņas un izteikti patstāvīgi spriedumi, precīzi norādīti izmantotie zinātniskie un empīriskie avoti (**plaģiāta vai kompilācijas gadījumā darbs tiek vērtēts negatīvi**);
* tematam ir jābūt aktuālam, atbilstošam mūsdienu zināšanu sabiedrības, zinātnes, tehnikas un tehnoloģijas prasībām un attīstības perspektīvām;
* iespējamo teorētisko avotu klāstam par pētāmo problēmu jābūt dažādās valodās, īpašu vērību veltot jaunākajiem pētījumiem attiecīgajā jomā;
* pētījuma gaitai, rezultātu un secinājumu izklāstam jābūt loģiskam, precīzam, skaidram un pabeigtam saskaņā ar zinātniskā valodas stila un literārās valodas normu prasībām;
* darba plānam janodrošina problēmas secīgs, pēctecīgs risinājums atbilstoši pētījuma mērķim un uzdevumiem;
* jābūt teorētiski un praktiski nozīmīgam studējošā profesionālās kompetences pilnveidošanā.

2.12. Studējošā pienākumi ir:

* patstāvīgi izstrādāt kursa darbu;
* ievērot apstiprinātā kursa darba izstrādes kalendārā plāna izpildes termiņus;
* ievērot šī Nolikuma prasības;
* saskaņot ar kursa darba vadītāju kursa darba aizstāvēšanas prezentāciju;
* sagatavot kursa darba aizstāvēšanas prezentāciju un prezentēt to aizstāvēšanas komisijai kursa darba aizstāvēšanas laikā.

**3. NOSLĒGUMA DARBA STRUKTŪRA**

3.1. Kursa darbā norādītajā secībā ietver šādas daļas:

* titullapas, (2.a, 2.b pielikumi);
* anotācijas;
* saīsinājumu, simbolu, speciālo terminu un to definīciju uzskaitījums (ja nepieciešams);
* satura rādītājs (3. pielikums);
* ievads;
* pamatdaļa, sastāvoša no vairākām nodaļām, taja skaitā: teorētiskā nodaļa (tās virsrakstam jāatbilst tās saturam), praktiskā (empīriskā) nodaļa (tās virsrakstam jāatbilst tās saturam);
* secinājumi pēc katras nodaļas;
* nobeigums (ar darba galvenajiem rezultātiem un priekšlikumiem);
* izmantotas literatūras un informācijas avotu saraksts (4.pielikums);
* pielikumi (nepieciešamības gadījumā);
* apliecinājums (5.pielikums);

3.2. Kursa darba un tā atsevišķu nodaļu apjomu nosaka programmas Padome vai fakutātes Padome.

**4. NOSLĒGUMA DARBA SATURS**

4.1. **Titullapas** ir jāsagatavo divās vai trijās valodās atkarībā no programmas realizācijas valodas. Pirmā titullapa tiek noformēta valsts valodā. Iesniedzot kursa darbu, nedrīkst būt atšķirīgu temata tulkojumu. Titullapu paraugus skatīt 2.a un 2.b. pielikumos. Titullapas nenumurē, bet tās tiek iekļautas kopīgajā numurācijā.

Titullapās tiek norādīti noslēguma darba vadītāja grādi un amati.

4.2. **Anotācijas** katram darbam, neatkarīgi no darba valodas, raksta latviešu un angļu valodā aptuveni lappuses apjomā. Katra anotācija tiek rakstīta atsevišķā lappusē. Anotācijā jābūt norādītam:

* darba mērķim, novitātei un īsam aprakstam par katrā nodaļā paveikto;
* ziņām par darba apjomu;
* attēlu (shēmas, grafiki, ilustrācijas un zīmējumi tiek saukti par attēliem) un tabulu skaitam, izmantoto avotu skaitam, pielikumu skaitam;
* īsam darba raksturojumam (darba pētījuma objekts, priekšmets, iegūtie rezultāti un novitāte, pielietojuma sfēra, praktiskās realizācijas iespējas);
* atslēgvārdiem, kas raksturo darba tematu, rezultātus un izmantotās metodes (izmanto no 4 līdz 6 atslēgas vārdus, to uzskaitījumu ievieto aiz darba anotācijas).

4.3. **Satura rādītājā** vispirms iekļauj apzīmējumu sarakstu, bet, ja tāda nav, – ievadu, visu nodaļu un apakšnodaļu virsrakstus to numerācijas secībā un norāda atbilstošās lappuses numuru. Lappuses numurē ar arābu cipariem. Satura rādītāja nobeigumā norāda izmantotās literatūras un informācijas avotu sarakstu. Pielikumus numurē atsevišķi ar arābu cipariem. Satura rādītāja noformēšanas paraugu sk. 3. pielikumā.

4.4. Ja darbā izmantoti vairāki saīsinājumi vai nosacītie **apzīmējumi,** tos noformē uz atsevišķas lapas.

4.5. **Ievadā** tiek atspoguļota kursa darba temata izvēle un aktualitāte, kā arī:

* tiek pamatota pētījuma **aktualitāte**;
* tiek noteikti pētījuma **objekts** un **priekšmets**;
* tiek formulēti pētījuma **mērķis** un **uzdevumi**;
* tiek nosauktas pēc kārtas pētījuma **metodes**;
* tiek apzīmēta darba **struktūra**.

Studiju programmas Padome vai fakultātes Padome var noteikt papildu prasības ievada saturam.

4.6. Kursa darba **pamatdaļu** veido nodaļas ar apakšnodaļām. Teorētiskā nodaļa ietver problēmas analīzi un teorētisko risinājumu, kā arī pētāmā materiāla zinātniski pamatotu analīzi. Empīriskā jeb rezultātu nodaļā parāda svarīgākos iegūtos rezultātus, salīdzina tos ar līdzīgiem pētījumiem, novērtē rezultātu atbilstību izvirzītajām problēmām. Nodaļas, kas ir sīkāk strukturētas, veido darba pamatdaļu. Katra nodaļa un apakšnodaļa tiek numurēta, tai ir savs nosaukums, kas tiek attiecīgi atspoguļots satura rādītājā. Katras nodaļas beigās vēlams īss kopsavilkums secinājumu veidā.

4.7. **Nobeigumā,** kas ir savstarpēji saistīts ar **ievadu,** sistematizētā veidā (numurējot) jāuzrāda visi iegūtie rezultāti, jānorāda, kuri no rezultātiem iegūti pirmoreiz, jāizsaka savs viedoklis par jauno rezultātu vērtību un jādod rekomendācijas vai priekšlikumi par to izmantošanu, norādot iespējamo izmantošanas nozari vai sfēru.

4.8. **Izmantotās literatūras un informācijas avotu saraksta** noformējumā ir nepieciešams ievērot bibliogrāfiskā apraksta noformējuma prasības. (4.pielikums). Sarakstā jāiekļauj literatūra dažādās valodās. Pārsvarā jāiekļauj relatīvi jauna literatūra (XXI gadsimta). Izmantotās literatūras un informācijas avotu sarakstā norāda visus darbā izmantotos avotus, uz kuriem ir atsauces. Sarakstā nedrīkst norādīt avotus, uz kuriem nav atsauces darbā.

Jāatsaucas tad, ja:

* tekstā minēts citāts;
* tekstā dots citu autoru skaitliskais materiāls, tabulas, attēli, formulas;
* izklāstīts kādas personas teiktais vai uzskati;
* pieminēts kāds avots, zinātnieku pētījums, raksts.

Ja ir izmantoti citu autoru darbi un atsauces tekstā netiek dotas, uzskatāms, ka autors šos tekstus, idejas vai faktus uzdevis par saviem. Tādējādi tiek pārkāptas autortiesības un akadēmiskās ētikas normas, veidots plaģiāts. Šajā gadījumā darbs tiek anulēts un studējošajam jāizvēlas jauns darba temats, bet pašu kursa darbu var iesniegt aizstāvēšanai nākamajā studiju gadā.

Kursa darbam jābūt vismaz 15-20 literatūras vienības, t.sk. – 5–10 zinātniskās literatūras vienības.

4.9. Ja darbam nepieciešams, dažādus palīgmateriālus var ievietot **pielikumā.** Tajā parasti iekļauj aprēķinu starprezultātus, ilustrācijas, anketu paraugus, kartes u.c. Pielikumi var saturēt apjomīgas tabulas, attēlus, sarežģītu formulu atvasinājumus, datoru programmu algoritmus, programmu moduļus, kā arī citus palīgmateriālus.

4.10. **Apliecinājums.** Pēc pielikumiem darbā ievieto kursa darba apliecinājumu (5.pielikums), kurš nav iekļaujams satura rādītājā.

**5. KURSA DARBA TEHNISKAIS NOFORMĒJUMS**

5.1. Kursa darbu noformē datorsalikumā uz baltām A4 formāta lapām, kuras apdrukātas no vienas lappuses. Burtu lielums ir 12 punkti, ieteicamais fonts – *Times New Roman*, nodaļu virsrakstu burtu lielums – 14 punkti, rindstarpa – 1,5. Jāievēro atkāpes no lapas malām: 30 mm – no kreisās puses, 20 mm – no labās puses un 20 mm – no augšas un apakšas.

5.2. Jaunu rindkopu sāk ar 1 cm atkāpi. Katru nodaļu sāk jaunā lappusē. Lappuse nedrīkst beigties ar virsrakstu. Nodaļu virsrakstus raksta ar lielajiem burtiem, bet apakšnodaļu virsrakstus – ar mazajiem burtiem (izņemot pirmo burtu) treknrakstā (*bold).* Aiz virsraksta punktu neliek. Virsraksta attālums no iepriekšējā un turpmākā teksta ir divas rindstarpas. Lappuses numurē apakšā lapas labajā stūrī ar arābu cipariem, sākot ar lappusi, kas seko titullapām.

5.3. Katrai tabulai jābūt kārtas numuram un virsrakstam. Tabulas numurē katras nodaļas ietvaros slīprakstā augšējā labajā stūrī virs tabulas. Piemēram, *2.1. tabula* – pirmais skaitlis ir nodaļas numurs, bet otrais – tabulas kārtas numurs šajā nodaļā. Tabulas virsrakstu izvieto virs tabulas ar 12 punktu burtiem treknrakstā (*bold)*.

***2.1. tabula***

**Steikholderu iekšējā un ārējā nodrošinājuma prognozēšana**

|  |  |
| --- | --- |
| **Iekšējā nodrošinājuma prognozēšana** | **Ārējā nodrošinājuma prognozēšana** |
| Darbinieku vecums un dzimums  Kvalifikācija un amati  Norises darba tirgū kopumā | Bezdarba līmenis  Populācijas blīvums  Izglītības iestāžu absolventu skaits  Augstāko izglītību ieguvušo cilvēku proporcija  Prasmju līmenis darba tirgū  Vecuma struktūra konkrētajā apvidū |

5.4. Visāda veida ilustrācijas saucamas par attēliem. Jēdziens *attēls* (*att*.) ietver zīmējumus, fotogrāfijas, shēmas, diagrammas un citas darba ilustrācijas. Attēli un tabulas var tikt ievietotas gan tekstā (oriģinālas, darba autora veidotas), gan pielikumā. Pielikumos ieteicams ievietot apjomīgas tabulas un attēlus (vienas un vairāku lappušu apjomā), kā arī materiālus, kas satur aizgūtus datus, un tekstus, kas ilustrē autora izteikumus (dokumentu veidlapas, izraksti no dokumentiem, literāru darbu fragmenti).

Zem attēla raksta tā numuru slīprakstā, piemēram, *2.1. att.*,un nosaukumu ar 12 punktu burtiem treknrakstā (*bold)*. Attēla kārtas numuru veido nodaļas numurs un attēla kārtas numurs. Aiz tabulu un attēlu virsrakstiem punktu neliek:

***2.1. att*. Respondentu vecums**

5.5. Kursa darba nodaļas jānumurē ar arābu cipariem. Apakšnodaļas jānumurē ar arābu cipariem katras nodaļas ietvaros. Apakšnodaļas numurs sastāv no nodaļas numura un apakšnodaļas kārtas numura, kas atdalīti ar punktu, piemēram, „1.3.” (pirmās nodaļas trešā apakšnodaļa). Apakšnodaļu punkti jānumurē ar arābu cipariem apakšnodaļu ietvaros. Punkta numurs sastāv no nodaļas numura, apakšnodaļas numura un punkta kārtas numura, kas atdalīti ar punktiem, piemēram, „3.1.2.” (trešās nodaļas pirmās apakšnodaļas otrais punkts).

5.6. **Atsauces** (citāti u.c.) uz avotiem tekstā tiek noformētas citātu beigās ar skaitli kā augšējo indeksu un pašu avotu lapas apakšā zem svītras (izmantojot Insert→Reference→Footnote), saglabājot vienotu numurāciju visā darbā (1, 2, 3, ...100, u.t.t.). Atsauču burtu lielums – 10. Atsaucoties uz literatūru, jānorāda autors, darba nosaukums, izdošanas vieta un gads, kā arī lapas numurs.

5.7. **Izmantotās literatūras un informācijas avotu saraksta** noformēšana:

* Sarakstā tiek iekļauta visa izmantotā literatūra alfabētiskā kārtībā. Ja izmantotā literatūra ir vairākās valodās, tad vispirms norāda visus darbus latviešu valodā, tad angļu, vācu u.c. valodās ar latīņu alfabētu, pēc tam krievu u.c. valodās ar *kirilic* alfabētu.
* Ja darbā izmantoti arī normatīvie akti, tad tie ir jāraksta pirms izmantotās literatūras. Tie norādāmi sekojošā secībā: Satversme, starptautiskie akti, satversmes likumi, MK noteikumi, tad ministriju, pašvaldību u.c. izdotie normatīvie akti. Normatīvajiem aktiem kā publikāciju avotus izmantot tikai oficiālus avotus („Latvijas Vēstnesis” (oficiālais saisinājums – „LV”), „Latvijas Republikas Saeimas un Ministru Kabineta Ziņotājs” (oficiālais saisinājums – „Ziņotājs”) , [www.likumi.lv](http://www.likumi.lv)).
* Ja tiek izmantoti interneta resursi, arhīva fonda materiāli, uzņēmuma nepublicētā informācija vai citi materiāli, tad tos norāda izmantotās literatūras un informācijas avotu saraksta beigās.
* Par katru izmantoto darbu literatūras un informācijas avotu sarakstā norāda: **autora**(-u) uzvārdu nominatīvā un vārda pirmo burtu (krievu valodā – iniciāļus); ja grāmatai ir līdz 4 autoriem, tad literatūras sarakstā jānorāda visi, bet, ja darbam ir četri un vairāki autori, tad šādi darbi jāapraksta pēc nosaukuma un ziņas par autoriem sniedz t.s. atbildības ziņās, informāciju par pārējiem autoriem aizstājot ar apzīmējumu u.c.; **grāmatas** pilnu nosaukumu (pēc titullapas); **izdošanas** vietu; izdevniecību; izdošanas gadu.

5.8. Studējošā pētnieciskā darba apjoms lielā mērā ir atkarīgs no izvēlētā temata, bet vēlams, lai datora izdrukā kursa darbam būtu ne mazāk kā **30-35 lappuses**.

**6. ZINĀTNISKĀ DARBA ĒTIKA**

6.1. Ikvienam studējošam jāievēro zinātniskā darba un diskusiju ētikas normas (Latvijas Zinātnes Padomes 2017.gada. 16.maijā pārstrādātais un apstiprinātais „Zinātnieka ētikas kodekss” ) un „Autortiesību likums” (spēkā no 2000. gada 11. maija.).

6.2. Piedaloties diskusijās, uzstājoties ar referātu vai ziņojumu, rakstot zinātnisko darbu, studējošā pienākums ir nepieļaut plaģiātu, t.i., neuzdot par saviem citas personas tekstu, materiālus un atzinumus, jo pretējā gadījumā darbs tiek anulēts un studējošajam jāizvēlas jauna darba temats. Tomēr gan studējošie, gan pieredzējuši zinātnieki savos darbos un diskusijās izmanto citu zinātnieku atziņas, tās **citējot** vai **pārstāstot**. Citēšana nav pretrunā ar „Autortiesību likumu” – tā 20.pants atļauj reproducēt publiskotus darbus citātu veidā zinātniskos, pētniecības, polemiskos, kritiskos un informatīvos nolūkos citēšanas mērķim atbilstošā apjomā.

**7. KURSA DARBU AIZSTĀVĒŠANAS UN VĒRTĒŠANAS KĀRTĪBA**

7.1. Aizstāvēt kursa darbu var tikai tie studējošie, kuri ir pielaisti pie kursa darba aizstāvēšanas.

7.2. Kursa darba aizstāvēšana notiek attiecīgi aizstāvēšanas komisiju atklātās sēdēs, par kuru norises datumu studējosie tiek informēti rakstiski ne vēlāk kā 1 mēnesi līdz aizstāvēšanai. Kursa darbu aizstāv komisijas atklātā sēdē iepriekš izziņotā laikā un vietā, kurā var tikt uzaicināti piedalīties kursa darbu vadītāji, citu kursu studējošie, BSA akadēmiskais personāls un viesdocētāji. Sēdēs ir jābūt iesniegtam aizstāvamā darba 1 eksemplāram un kursa darba vadītāja atsauksmei.

7.3. Aizstāvēšanā studējošam darba satura izklāstam piešķir līdz 7 minūtēm. Ziņojumam seko jautājumi, studējošā atbildes, darba zinātniskā vadītāja uzstāšanās (vai tiek nolasīta atsauksme), studējošā paskaidrojumi par atsauksmē norādītajiem trūkumiem. Darba zinātniskais vadītājs raksturo studējošā attieksmi darba izstrādes procesā. Komisijas locekļu un citu klātesošo personu pienākums ir izraisīt diskusiju par aizstāvamajā darbā aplūkotajiem jautājumiem. Nobeigumā vārdu dod studējošam.

7.4. Kursa darba vērtēšanā ņem vērā:

* darba autora ziņojums, kas ietver arī vizuālu prezentāciju (slaidu noformējumu) par kursa darbu;
* atbildes uz komisijas jautājumiem un prasmi diskutēt;
* darba kvalitāti, kursa darba vadītāja atsauksmes vērtējums.

Darba kvalitātes vērtēšanas kritēriji, kas ievērojami kursa darbos:

**7.4.1. Darba temata izvēle, formulējumu skaidrība un darba struktūras loģika:**

* izvēlētās pētījuma problēmas aktualitāte, tās izvēles pamatojums;
* pētījuma problēmas formulējuma skaidrība un precizitāte;
* ievada elementu formulējumu precizitāte (pētījuma mērķis, pētījuma uzdevumi, priekšmets un objekts);
* darba struktūras loģiskums un atbilstība pētījuma problemātikai.

**7.4.2. Darba teorētiskais pamatojums:**

* izvēlētās teorijas/-u piemērotība, to konsekvents pielietojums pētījumā;
* pētījuma problēmas izpētes pakāpes raksturojums un analīze (apzināti un analizēti jau veiktie pētījumi);
* prasme savienot teorētiskās atziņas ar pētījuma praktisko daļu;
* korekts un kritisks teorētisko nostādņu atspoguļojums darbā;
* jaunāko pētījumu pārzināšana, izmantojums darbā.

**7.4.3. Darba metodoloģija:**

* izvēlētās metodoloģjias atbilstība problemātikai;
* pētījuma metožu izvēles pamatojums;
* prasme pielietot izvēlētās metodes datu vākšanai, apstrādei un analīzei;
* ētikas principu ievērošana, atspoguļojot citu zinātnieku veikumu;
* pielikumos pievienoto materiālu kvalitāte, atbilstība izmantotajai metodoloģijai.

**7.4.4. Darba rezultāti un secinājumi:**

* prasme analizēt, vērtēt, izdarīt pamatotus secinājumus, izmantojot pētījuma empīriskos datus;
* prasme kritiski izvērtēt iegūtos rezultātus un argumentēti pamatot savu viedokli;
* secinājumu un/vai izstrādāto priekšlikumu oriģinalitāte;
* secinājumu un/vai izstrādāto priekšlikumu praktiskā nozīme.

**7.4.5. Atbilstība zinātniski pētnieciska darba kritērijiem:**

* atbilstošs darba apjoms;
* precīza atsauču izmantošana;
* darba atbilstība tehniskā noformējuma prasībām;
* ilustratīvā materiāla izmantošana tekstā un atbilstošs noformējums;
* korekta zinātniskā valodas stila lietošana pētījumā.

Kursa darbu vērtēšanai var noteikt papildkritērijus, kurus apstiprina studiju programmas Padome vai fakultātes Padome. Detalizēti vērtēšanas kritēriji tiek norādīti attiecīgās studiju programmas aprakstā vai speciāli izstrādātos metodiskajos norādījumos kursa un noslēguma darbu izstrādei un aizstāvēšanai.

7.5. Aizstāvēšanas komisija ir lemttiesīga, ja laikā, kad studējošais aizstāv darbu, aizstāvēšanas komisijā ir vismaz divi komisijas locekļi.

7.6. Kursa darbs tiek vērtēts 10 (desmit) ballu sistēmā, saskāņā ar Noslēguma un citu zinātnisko darbu vērtēšanas skalu. Lēmumu par darba novērtējumu aizstāvēšanas komisija pieņem, apkopojot vadītāja un katra aizstāvēšanas komisijas locekļa izteikto vērtējumu.

7.7. Katrs komisijas loceklis aizpilda kursa darba vērtējuma lapu (7.pielikums), un aizstāvēšanas beigās vērtējuma lapas tiek nodotas studiju darba inspektoram.

Komisijas vērtējumu atzīmē protokolā, ko paraksta visi klātesošie komisijas locekļi.

7.8. Kursa darbu vērtēšana notiek slēgtā aizstāvēšanas komisijas sēdē pēc visu sēdē paredzēto darbu noklausīšanās. Vērtējumu paziņo studējošiem pēc sēdes beigām.

7.9. Lēmumu par atkārtotu kārtošanas laiku pieņem studiju daļa.

7.10. Atkārtota kārtošana tiek atļauta ne agrāk kā nākamajā akadēmiskajā gadā.

**8. NOSLĒGUMA JAUTĀJUMI**

8.1. Nolikums stājas spēkā ar 2018.gada 1.septembri.

***1.a.Pielikums***

“Apstiprinu” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Programmas direktora paraksts)

Baltijas Starptautiskās akadēmijas

studiju programmas

“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

direktoram (-ei) \_\_\_\_\_\_\_\_\_\_\_\_\_\_\_\_\_\_\_\_\_\_

------------------------------------------------------

\_\_\_\_. kursa \_\_\_\_\_\_\_\_\_\_\_\_\_\_\_\_\_\_ nodaļas

studējošā (- ās)\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(studējošā apliecības nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontakttelefona nr.)

IESNIEGUMS

Lūdzu apstiprināt kursa darba tematu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kursa darba zinātniskais vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temats angļu valodā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_ Studējošā paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_ Zinātniskā vadītāja paraksts \_\_\_\_\_\_\_\_\_\_\_\_\_\_\_

***1.b.Pielikums***

## Kursa darba izstrādes kalendārais plāns

|  |  |  |
| --- | --- | --- |
| **Kursa darba izstrādes posms** | **Izpildes datumi**  **(ieteicamie)** | **Atzīme par**  **izpildes termiņa saskaņošanu**  (darba vadītāja paraksts) |
| **Kursa darba izstrāde**  **atbilstoši Nolikumam** | Līdz 20\_\_. gada\_\_\_.\_\_\_\_\_\_\_\_\_ |  |
| **Kursa darba varianta**  **iesniegšana vadītājam** | 20\_\_. gada\_\_\_.\_\_\_\_\_\_\_\_\_ |  |
| **Kursa darba gala varianta**  **iesniegšana vadītājam** | Līdz 20\_\_. gada\_\_\_.\_\_\_\_\_\_\_\_\_ |  |
| **Kursa darba aizstāvēšana** | 20\_\_. gada\_\_\_.\_\_\_\_\_\_\_\_\_ |  |

Studējošais (-ā) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_/

Darba vadītājs (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_/

2.a. pielikums

BALTIJAS STARPTAUTISKĀ AKADĒMIJA

PROFESIONĀLĀ STUDIJU PROGRAMMA

Tiesību zinātne

**KURSA DARBS**

**Darbinieku stimulēšanas aktualitāte un pilnveide Komercbankā**

Students (-e):

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

/paraksts/

Zinātniskais vadītājs:

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

/paraksts/

Daugavpils 20\_\_

2.b. pielikums

BALTIC INTERNATIONAL ACADEMY

PROFESSIONAL PROGRAM

Jurisprudence

**COURSE PAPER**

**Actuality and Fulfilling of Personnel Stimulation at Commercial Bank**

Student:

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

/signature/

Scientific adviser:

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

/signature/

Daugavpils 20\_\_

3. pielikums

**Saturs**

|  |  |
| --- | --- |
| Apzīmējumu saraksts …………..……...……………………………………….. | 1 |
| Ievads …………………………….…………………………………………….. | 2 |
| 1. Nodaļas nosaukums ………………………………………………………….. | 4 |
| 1.1. Apakšnodaļas nosaukums ...…………………………………………….. | 4 |
| 1.2. Apakšnodaļas nosaukums ...…………………………………………….. | 17 |
| 1.3. Apakšnodaļas nosaukums ...…………………………………………….. | 21 |
| 2. Nodaļas nosaukums ………………………………………………………….. | 30 |
| 2.1. Apakšnodaļas nosaukums ...…………………………………………….. | 30 |
| 2.2. Apakšnodaļas nosaukums ...…………………………………………….. | 40 |
| 3. Nodaļas nosaukums ………………………………………………………….. | 49 |
| 3.1. Apakšnodaļas nosaukums ...…………………………………………….. | 49 |
| 3.2. Apakšnodaļas nosaukums ...…………………………………………….. | 49 |
| Nobeigums ………………………..……………………………………………. | 75 |
| Izmantotā literatūra un informācijas avoti ……......…………………………… | 78 |
| Pielikumi ……………………………………………………………………….. | 80 |
| 1. pielikums. Nosaukums ………...…………………………………………….. | 80 |
| 2. pielikums. Nosaukums ………...…………………………………………….. | 83 |

4. pielikums

**IZMANTOTĀS LITERATŪRAS UN INFORMĀCIJAS AVOTU SARAKSTA PARAUGS**

**Normatīvie akti:**

Krimināllikums: Latvijas Republikas likums. 08.07.1998. *Latvijas Vēstnesis.* 199/200, 2–7. Eiropas Parlamenta un Padomes Regula [ES] Nr. 492/2011 (05.04.2011.) par darba ņēmēju brīvu pārvietošanos Savienībā, dokuments neattiecas uz EEZ. 27.05.2011. *Eiropas Savienības Oficiālais Vēstnesis.* 141.

**Grāmata, kuru ir sarakstījis viens autors**:

Autora vārds Publicēšanas gads Nosaukums Publicēšanas vieta Izdevējs

Cook, G. (1989). *Discourse.* Oxford: Oxford University Press.

Арсентьева, Е.Ф. (1989). *Сопоставительный анализ фразеологических единиц*. Казань: Издательство КГУ.

**Grāmata, kuru ir sarakstījuši vairāki autori:**

Rakstiet vārdus tajā pašā kārtībā kā titullapā, nav obligāti jāraksta alfabētiskajā kārtībā.

Glezerman, T.B., Balkoski, V.I. (2002). *Language, Thought, and the Brain.* New York, Boston, Dordrecht, London, Moscow: Kluwer Academic Publishers.

**Nodaļa vai raksts no rakstu kopuma**:

Coady, J. (1979). A psycholinguistic model of the ESL reader. In R. Mackay, B. Barkman, and R. R. Jordan (eds.), *Teaching Reading Skills* (pp. 219-223),London: Longman.

**Grāmata, kurā ir pieminēts redaktors**:

Saint-Dizier, P. (ed), (2006). *Syntax and Semantics of Prepositions*. Springer

Dixon, R.M.W., Aikhenvald, A.Y. (eds.), (2006). *Adjective Classes: A Cross-Linguistic Typology*. Oxford: Oxford University Press.

**Raksts no zinātniskā žurnāla vai cita periodiskā izdevuma:**

Autora vārds Publicēšanas gads *Nosaukums Žurnāls* Apjoms Numurs / izdevuma numurs: Lappušu numuri:

Brown, B. (1994). Reading for research. *Journal* *of* *Education*, 1 (1): 21-4.

Джиоева, А.А. (2006). Английский менталитет сквозь призму языка: Концепт "PRIVACY". *Вестник Московского университета. Серия 19: Лингвистика и межкультурная коммуникация,* 2: 41-59.

**Maģistra darbs:**

Stabule, A. (2005). *Metaphors in Political Speeches*. Unpublished MA thesis. Riga: University of Latvia.

**Interneta avoti:**

Par avotiem no interneta jāsniedz visa pieejamā bibliogrāfiskā informācija. Pievienojiet dokumenta URL (interneta adresi) pēc “Pieejams” un datumu, kad tas bijis “Apmeklēts” jeb datumu, kad avots tika apskatīts vai lejupielādēts, piemēram:

Brown, B. (2003) *Research*. London: University of London. Pieejams: <http://www.oup.com/elt/global/> [Apmeklēts 2007. gada 2. janvārī].

Режим доступа: <http://www.oup.com/elt/global/> [02.01. 2007].

**Interneta avots (raksts), kurā ir pieminēts autors:**

Pritchard, B. (2003*). A Survey of Maritime English Teaching Materials: IAMU Report* [Tiešsaiste] Pieejams: <http://www.iamu-edu.org/report/1/pritchard.php> [Apmeklēts 2007. gada 2. janvārī].

Wang, Y., Fu, Y. *Language Barriers in Maritime Communication and Countermeasures in Teaching*. [Tiešsaiste] Pieejams: <http://home.planet.nl/~kluij016/1aYanqiu%20Wang%20and%20Yifei%20Fu.pdf> [Apmeklēts 2007. gada 2. janvārī].

**Akadēmiskā žurnāla raksts no interneta:**

Kurzweil, J. (2002). Personal Vocabulary Notes. *The Internet TESL Journal*, VIII (6) [Tiešsaiste] Pieejams: [http://iteslj.org/Techniques/Kurzweil-PVN.html Apmeklēts 2008. gada 15](http://iteslj.org/Techniques/Kurzweil-PVN.html%20Apmeklēts%202008.%20gada%2015). janvārī.

* Bibliogrāfiskajās norādēs avoti jāizvieto alfabētiskajā kārtībā, ja ir zināmi autors un/vai nosaukums.
* Ja ir zināma tikai interneta adrese **(autori nav zināmi)**, tā jāizvieto bibliogrāfisko norāžu saraksta beigās zem atsevišķa nosaukuma, piemēram:

**Interneta avoti**

The European Union Map – <http://www.oup.com/elt/local/global/euromap?cc=lv> [Apmeklēts 2007. gada 2. janvārī].

**Tiesu prakse:**

*ANO Starptautiskās tiesas spriedums lietā: Kasikili/Sedudu Island (Batswana/Namibia).* (1999). I.C.J. Reports. 1045.

Latvijas Republikas Augstākās tiesas Senāta Krimināllietu departamenta 2003. gada 20. maija lēmums lietā SKK-269. (2004). No: *Latvijas Republikas Augstākās tiesas Senāta Krimināllietu departamenta lēmumi, 2003.* Rīga: Latvijas Tiesnešu mācību centrs.

**NB! Cik vien iespējams, jāizvairās no anonīmu resursu (kuros autors nav pieminēts) lietošanas, anonīmo resursu skaits nedrīkst pārsniegt vienu ceturtdaļu no kopējā avotu skaita sarakstā.**

5.pielikums

**AKADĒMISKĀ GODĪGUMA** **APLIECINĀJUMS**

Apliecinu, ka kursa darbs ir izpildīts patstāvīgi, tajā nav pieļauts citu personu intelektuālā īpašuma tiesību pārkāpums vai plaģiātisms - citas personas radošās darbības rezultātu (izteiksmes līdzekļu, viedokļu, ideju) tālāka paušana savā vārdā. Uz visiem normatīvajiem aktiem, zinātnisko literatūru, periodiskiem izdevumiem, skaitlisko informāciju, Interneta resursiem un citiem avotiem, kas izmantoti darbā, ir atsauces. Iesniegtā darba teksts ne kopumā, ne pa daļām nekad nav nekādā veidā iesniegts kādai citai studiju kursa darbu aizstāvēšanas komisijai.

20\_\_. gada \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

/studējošā paraksts/

6. pielikums

**Baltijas starptautiskā akadēmija**

**Profesionālā studiju programma**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Atsauksme**

**Studējošais (-ā) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kursa darba temats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kursa darba izvērtējums, atbilstoši izvirzītajiem kritērijiem**

**Prasību sasniegšanas līmenis: Nepietiekams (N), Zems (Z), Vidējs (V), Augsts (A)**

|  |  |  |  |  |  |
| --- | --- | --- | --- | --- | --- |
| **Nr** | **Vērtēšanas kritēriji** | **Prasību sasniegšanas pakāpe** | | | |
| **N** | **Z** | **V** | **A** |
| **1** | Kursa darba aktualitātes raksturojums |  |  |  |  |
| **2** | Problēmas izvirzīšanas precizitātes līmenis |  |  |  |  |
| **3** | Problēmas teorētiskās izstrādes līmenis literatūrā |  |  |  |  |
| **4** | Kursa darba mērķa un uzdevumu noformulējuma precizitātes līmenis |  |  |  |  |
| **5** | Izvēlēto izpētes objektu izpratnes līmenis |  |  |  |  |
| **6** | Izpētes priekšmēta izpratnes skaidrība |  |  |  |  |
| **7** | Izvēlēto pētījuma metožu atbilstība pētījuma mērķim un uzdevumiem |  |  |  |  |
| **8** | Faktiskā materiāla protokolēšanas un datu apstrādes un interpretācijas līmenis |  |  |  |  |
| **9** | Secinājumu un priekšlikumu atbilstība darba mērķim |  |  |  |  |
| **10** | Kursa darba noformējuma kvalitātes līmenis |  |  |  |  |
| **11** | Kursa darba mērķa un uzdevumu atbilstības līmenis |  |  |  |  |
| **12** | Kursa darba teoretiskā un praktiskā nozīme |  |  |  |  |

**Kopējais vērtējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Komentāri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Slēdziens\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Darba vadītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.pielikums

## Kursa darbu aizstāvēšanas vērtēšanas paraugs

**Kursa darba aizstāvēšanas vērtējuma lapa**

Komisijas loceklis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kursa darba autora  vārds, uzvārds | | **Kursa darba struktūra**  **un noformējums\*** | **Kursa darba prezentācija** | | | **Kursa darba zinātniskais līmenis\*\*** | **Kursa darba eksperimentālā/ praktiskā daļa\*\*\*** | **Secinājumi un priekšlikumi**  **\*\*\*\*** |  |
| **Izklāsts** | **Prezentācijas materiāli** | **Prasme diskutēt** | **Kopējais vērtējums** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

**\* tehniskais noformējums – loģiskā secība, valoda, darba struktūra, pielikumu kvalitāte, izkārtojums;**

**\*\* teorētiskās literatūras, avotu izmantošana, jaunāko pētījumu pārzināšana, priekšstats par problēmas izpētes stāvokli, teorijas atziņu sasaiste ar praktisko pētījuma daļu, novitāte;**

**\*\*\* datu apstrāde, eksperimentu kvalitāte un pilnīgums, iegūto datu pietiekama analīze;**

**\*\*\*\* kursa darba secinājumi izriet no pētījuma gaitas, to nozīmīgums, novitāte**